Paeze basco Euskal Herria Euskal Herria In basco co Euskal Herria A se intende sia el posto abità da i baschi, sia l'insieme dei baschi, el popoło basco. El motivo de tale particołarità l'è da risercar inte ła storia basca, che no l'ha quaxi mai visto na unità teritoriale basca; storicamente difati l'è l'atacamento a ła sò cultura quel che l'ha parmeso a i baschi de mantegner un forte grado de unità, seben ghe fuse divizion de confine, e la conservasión de un patrimonio lenguistico de valore fondamental par l'intiera comunità umana. Se pol quindi dir che un basco l'è principalmente ci che el parla basco prima che un abitante de Euskal Herria. Cò che se parla de Paezi Baschi se ga da star tenti a no confondar Euskal Herria co el teritorio de la Comunità Autonoma dei Paexi Baschi, de ła cual l'è sol che na parte, anca se la ga la bandiera conpagna, l' Ikurriña. Un altro termine doparà par indicar Euskal Herria, ma soło inte l'acesión de teritorio dei baschi, l'è Euskadi, conià da Sabino Arana, pare del nasionalismo basco moderno, fato che el dona a ła paroła un signifegà in particołare połìtico. Euskal Herria l'è situà a caval dei Pirenei sul golfo de Bizkaia su na superfice de 20 664 km² e ła conprende sete province divideste tra Francia e Spagna che łe gode de łivełi de autonomia difarenti: łe province fransezi le ze ła Basa Navara , Lapurdi e Xiberua e no łe ga el basco recognosùo come łengua ofisiałe. Ła situasion l'è difarente inte łe province spagnołe : inte la Comunità Autonoma Basca e in parte de la Comunità Foral de Navara, el basco l'è recognosùo dal Stato e doparà, anca se co persentuałi de parlanti difarenti, specialmente in Gipuzkoa, parte de ła Nafarroa e inte i sentri minori . Ła popolasión l'è de sirca 3 000 000 abitanti e no ła ga na capitale ofisiałe, anca se de frecuente par razon stòriche ła vien individuà in Iruñea .